आशा सहयोगिनियों को एएनएम में मिलेगा 15 फीसदी प्रशिक्षण
जयपुर| चिकित्सामंत्री राजेन्द्र राठौड़ ने कहा है कि आशा सहयोगिनियों का स्वास्थ्य सेवाओं में नियोजित करने के उद्देश्य से एएनएम प्रशिक्षण में 15 फीसदी सीटें आरक्षित की जाएगी। तात्कालीन आवश्यकताओं की पूर्ति के लिए आशा वेलफेयर फंड बनेगा। राठौड़ रविवार को वैशाली नगर स्थित प्रजापिता ब्रह्माकुमारी ईश्वरीय विश्वविद्यालय आॅडिटोरियम में आशासॉफ्ट का एक साल पूरा होने पर आयोजित राज्य स्तरीय पुरस्कार वितरण समारोह को संबोधित कर रहे थे। उन्होंने आंगनबाड़ी केन्द्रों पर आशा सॉफ्ट में उल्लेखनीय कार्य करने वाली 254 ब्लॉक की आशा सहयोगिनियों, पांच-पांच ब्लाॅक पीएचसी हैल्थ सुपरवाइजर, 5 जिला आशा समन्वयक एवं 5 जिला नोडल अधिकारियों समेत राज्यस्तरीय अधिकारियों को स्मृति चिह्न एवं प्रमाण पत्र देकर सम्मानित किया। समारोह की अध्यक्षता बीस सूत्रीय कार्यक्रम क्रियान्वयन समिति के उपाध्यक्ष डाॅ. दिगम्बर सिंह ने की।
hin_Deva hin_Deva